recursal/SuperWikiNEXT-32B huggingface dataset:
***Psilogramma menephron*** er en sommerfugl som tilhører familien svermere (Sphingidae). Denne arten finnes i de østlige Asia, i Australia og på øyene i Stillehavet.

Utseende
--------

En stor (vingespenn 82 – 138 mm), brun svermer, vingemønsteret sterkt varierende. Hodet er stort og bredt, antennene ganske korte med en krok ytterst. Brystet er kantet med svart, bakkroppen har ingen tydelige fargetegninger. Forvingen er brun med varierende tegning, ofte med to buede, hvite tverrbånd og flere mørke streker. Bakvingen er mørkebrun, ved bakhjørnet med en lys flekk kantet med svart. Larven er grønn med markerte, lyse skråstriper på sidene. hornet på bakkroppen er knudrete. Puppen har en buet, kølleformet, fri sugesnabel-slire.

* ♂♂
* ♂  △♂ △
* ♀♀
* ♀ △♀ △
* larvelarve

Levevis
-------

Larven kan finnes på en rekke forskjellige busker og trær i oljetrefamilien (Oleaceae), Bignoniaceae, maskeblomstfamilien (Scrophulariaceae), rosefamilien (Rosaceae) og jernurtfamilien (Verbenaceae). Den store og grådige larven kan gjøre skade i olivendyrking, og også snaugnage syrin, liguster og andre prydbusker. Både larven og de voksne kan lage klikkende lyder om de blir forstyrret. De voksne svermerne besøker gjerne blomster.

Utbredelse
----------

Svermeren finnes i det sørøstligste Asia, Indonesia, store deler av Australia, og på de vestligste øyene i Stillehavet. En innført bestand på Hawaii, som ble antatt å være denne arten, har vist seg å være den nærtbeslektede *Psilogramma increta.*

Kilder
------

* Pittaway, A.R. (2007) Sphingidae of the Eastern Palearctic

Eksterne lenker
---------------

* (en) *Psilogramma menephron* i Encyclopedia of Life Rediger på Wikidata

* (en) *Psilogramma menephron* i Global Biodiversity Information Facility Rediger på Wikidata

* (en) *Psilogramma menephron* hos ITIS Rediger på Wikidata

* (en) *Psilogramma menephron* hos NCBI Rediger på Wikidata

* (en) *Kategori:Psilogramma menephron* – bilder, video eller lyd på Wikimedia Commons Rediger på Wikidata

* (en) *Psilogramma menephron* – galleri av bilder, video eller lyd på Wikimedia Commons Rediger på Wikidata

* *Psilogramma menephron* – detaljert informasjon på Wikispecies Rediger på Wikidata
**Strezjevoj** (russisk: Стрежево́й) er en by i Tomsk oblast i Russland. Den ligger ved elva Ob, rundt 650 km nordvest for Tomsk. Innbyggertall: 43 815 (folketelling: 2002). 

Strezjevoj ble grunnlagt i 1966 som en bosetning nær landsbyen *Strezjevaja*. Den fikk innvilget bystatus i 1978. OAO Tomskneft, et Tomsk-basert oljeselskap kontrollert av Rosneft, er lokalisert i Strezjevoj, og byen vokste opp rundt selskapets økende behov. Mesteparten av byens boliger og alle dens viktigste offentlige tilbud – skoler, sykehus, lufthavn, hotell – ble bygget opp rundt selskapets behov på 1960- og 1970-tallet.

Strezjevoj lufthavn ligger like øst for byen.

Referanser
----------

Eksterne lenker
---------------

* Offisielt nettsted Rediger på Wikidata

* (en) Strezhevoy – kategori av bilder, video eller lyd på Commons Rediger på Wikidata

  


| * v
* d
* r
Byer i Tomsk oblast |
| --- |
| Administrativt senter: Tomsk |
| Flagget til Tomsk oblast | Asino **·** Kedrovyj **·** Kolpasjevo **·** Seversk **·** Strezjevoj | Russlands flagg |

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Nordlaks** er et norsk familieeid havbruksselskap som produserer, videreforedler og selger atlantisk laks med Europa som hovedmarked. Selskapet ble etablert i 1989 av Inge Berg, og eies i dag av gründeren og hans fire barn. Hovedkontoret er lokalisert til Stokmarknes i Vesterålen, sammen med slakteri- og videreforedlingsanlegg. 

Nordlaks er et konsern bestående av en rekke ulike selskaper. Konsernet har virksomhet i 12 kommuner i Nordland og Troms, har over 500 faste ansatte (2022) og omsatte i 2022 for over 3 milliarder kroner. 

I 2017 fikk Nordlaks tilsagn på søknad om sammen 21 utviklingstillatelser til bygging av to ulike havfarmer. Den første stasjonære havfarmen kom til Hadsel i 2020, med det første utsett av fisk på sommeren samme året. Konstruksjonen er 385 meter lang og har kapasitet til å produsere 2 millioner laks opp til slaktevekt på ca 5 kilo. Selskapet driver i hele verdikjeden for havbruk, fra smoltproduksjon, via transport (brønnbåter), oppdrett i tradisjonelle og eksponerte systemer samt slakting og videreforedling. 

Selskapet kontrolleres av Inge Berg, som eier alle A-aksjene og totalt 51,7 prosent av aksjene i holding-selskapet. Øvrige 48,3 prosent eies av Inge Bergs fire barn.

Referanser
----------

1. ↑  «Våre selskaper». *Nordlaks* **(norsk)**. Besøkt 7. februar 2019.
2. ↑  Pressemelding (24. mai 2022). «Hagen forlater politiet og går inn i laksenæringa». *Bladet Vesterålen*. Arkivert fra originalen 25. mai 2022. Besøkt 24. mai 2022.
3. ↑  «Historie». *Nordlaks* **(norsk)**. Besøkt 7. februar 2019.
4. ↑  «Havfarm». *Nordlaks* **(norsk)**. Arkivert fra originalen 9. februar 2019. Besøkt 7. februar 2019.
5. 1 2  «Bergs Holding AS». *www.proff.no*. Arkivert fra originalen 9. februar 2019. Besøkt 7. februar 2019.

Eksterne lenker
---------------

* Hjemmeside
**Evelyn Tokue Kawamoto-Konno** (født 17. september 1933 i Honolulu på Hawaii, død 22. januar 2017 på Hawaii) var en amerikansk svømmer som deltok i de olympiske leker 1952 i Helsingfors. 

Kawamoto vant to olympiske bronsemedaljer i svømming under OL 1952 i Helsingfors. Hun kom på tredjeplass på 400 meter fri for damer bak Valéria Gyenge og Éva Novák begge Ungarn. Hun var også med på det amerikanske laget som kom på tredjeplass på 4 x 100 meter fri for damer bak Ungarn og Nederland. De andre på laget var Jacqueline LaVine, Marilee Stepan og Joan Alderson.

Hun er gift med Ford Konno som vant to gull under OL 1952.

OL-medaljer
-----------

* Bronse 1952 Finlands flagg Helsingfors - Bronse i svømming, 400 meter fri, damer USAs flagg USA
* Bronse 1952 Finlands flagg Helsingfors - Bronse i svømming, 4 x 100 m fri, damer USAs flagg USA

Referanser
----------

1. ↑   «1952 Olympic Bronze Medalist Evelyn Toque Kawamoto-Kono Passes Away»[Hentet fra Wikidata]

Eksterne lenker
---------------

* (en) Evelyn Kawamoto – Olympedia Rediger på Wikidata

* (en) Evelyn Kawamoto – Sports-Reference (OL-resultater – arkivert) Rediger på Wikidata

* (en) Evelyn Kawamoto – Hawai‘i Sports Hall of Fame Rediger på Wikidata
**Nordkinn FK** er et fotballag fra Finnmark. Klubben ble opprettet 22. november 1992 og er en forening mellom Kjøllefjord og Mehamn. Nordkinn FK spiller sesongen 2009 i 3. divisjon, de har også tidligere spilt 3. divisjon. Klubben spiller sine hjemmekamper på Kjøllefjord Idrettsplass, eller Mehamn Gressbane.

Historie
--------

22. november 1992 ble det bestemt at Kjøllefjord og Mehamn skulle danne en ny gren innen idrettsklubben Nordkinn IL. Klubben spilte mange år i 4. divisjon, men i 1998 rykket klubben for første gang opp i 3. divisjon. De rykket rett ned igjen etter at de havnet på sisteplass med 20 poeng. I sesongene 2001-2003 spilte klubben tre sesonger på rad i 3. divisjon og i 2002 oppnådde de sin hittil høyeste sluttplassering med en 8.-plass. Årene 2006-2007 var en tung periode for klubben. Ledelsen vurderte å skille laget til to lag fordi det ble vanskelig å reise mellom plassene for å trene, og klubben fikk ikke engang til å stille lag i 2007.

Eksterne lenker
---------------

* Mehamn Gressbane - Nordic Stadiums
* Kjøllefjord Stadion - Nordic Stadiums
**Ferrari Berlinetta Boxer** (1973–1984) var sportsbiler fra italienske Ferrari med en ny boksermotor som tidligere kun hadde stått i raserbilen Ferrari 512. Den var tegnet av Pininfarina.

**365 GT4 BB** fra 1973 (387 eksemplarer) hadde en 4,4 liters midtmontert 12-sylindret boksermotor på 380 hk, samt fem-trinns manuell girkasse. Navnet "365" var volumet av en enkelt sylinder.

*Se Ferrari 365 for en modell med annen motor (V12) som ble solgt frem til 1974*
**BB LM** var en raserutgave laget av North American Racing Team.

**BB512** fra 1976 (929 eks.) hadde større motor på 4,9 liter, derav navnet "512" for 5 liter og 12 sylindre. Dessverre hadde den bare 360 hk.

**BB512i** fra 1981 (1 007 eks.) hadde byttet fra forgasser til bensininnsprøytning fra tyske Bosch, men hadde likevel samme motorkraft (360 hk).

Denne serien ble i 1984 etterfulgt av Ferrari Testarossa som hadde stort sett samme motor men nytt utseende. Den ble laget i om lag 10 000 frem til 1996 da hele denne bokserserien ble avsluttet.

Bilder
------

* 365 GT4 BB 365 GT4 BB
* BB512 BB512
* BB512i BB512i

Referanser
----------

1. ↑  365 GT4 BB fra auto.ferrari.com.
2. ↑  512 BB fra auto.ferrari.com.
3. ↑  512 BBi fra auto.ferrari.com.

Eksterne lenker
---------------

* (en) Ferrari Berlinetta Boxer – kategori av bilder, video eller lyd på Commons Rediger på Wikidata
**Taifa** er en betegnelse som brukes om de forskjellige småkongedømmene som hersket i al-Andalus (muslimsk Iberia) på 1000-tallet fra Córdoba-kalifatet kollapset til almoravidene erobret al-Andalus. Splittelse og kaos i denne perioden ga den muslimske posisjonen på halvøya en varig knekk og var en av hovedfaktorene til at den kristne gjenerobringen, reconquista, lykkes.

Taifaene opprettholdt samme kulturelle nivå som Córdoba-kalifatet, men var militært svake. De var ofte nødt til å betale tributt til de kristne kongene eller betale dem til å angripe rivaler.

Liste over de viktigste taifaene
--------------------------------

* Badajoz (1012–1094), erobret av almoravidene
* Córdoba (1031–1069), erobret av Sevilla
* Granada (1013–1090), erobret av almoravidene
* Málaga (1026−1239), erobret av Granada-emiratet
* Sevilla (1023–1091), erobret av almoravidene
* Toledo (1012–1085), erobret av Castilla
* Valencia (1010−1238), erobret av Aragón
* Zaragoza (1010–1110), erobret av almoravidene

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Evelyn Kirsten Dyb** (født 1952) er en norsk journalist og forsker, bosatt i Oslo.

Dyb er utdannet Cand.sociol. ved Universitetet i Oslo.

Hun var engasjert i den norske ml-bevegelsen, og hadde vervet som Rød Front-leder i Det norske Studentersamfund i 1980. Fra 1986 til 1997 arbeidet hun som journalist i *Klassekampen*. Senere arbeidet hun i tre år i *Dagsavisen*.

I år 2000 begynte hun som forsker ved Norsk institutt for by- og regionforskning. I regi av NIBR har hun spesielt arbeidet med problematikken rundt boligproblemer, bostedsløshet og vanskeligstilte på boligmarkedet.

Bibliografi
-----------

* *Verket. En historie om bedriftsklubben ved Christiania Spigerverk 1902 – 2002* (Sammen med Paul Bjerke) De Facto, Oslo 2002 ISBN 82-7999-004-6
* *Sosialt perspektiv på bolig* (sammen med Liv Johanne Solheim og Siri Ytrehus), Abstrakt forlag, Oslo 2004 ISBN 82 7935 080 2
* *Journalistikk I risikosamfunnet*, Abstrakt forlag, Oslo 2006 ISBN 82 7935 225 2

Referanser
----------

1. ↑   BIBSYS, besøkt 30. april 2021[Hentet fra Wikidata]

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** VIAF **·** CRIStin
 |
**Ferratum Oyj** og deres datterselskaper i Ferratum Group ("Ferratum" eller "gruppen") er en internasjonal tilbyder av mobile finansielle tjenester gjennom mobil. Ferratum har hovedkontor i Helsingfors, Finland, og har siden stiftelsen i mai 2005 ekspandert driften til å inkludere Europa, Nord-Amerika, Sør-Amerika og APAC-regionen.

Ferratum er spesialister innen automatiserte betalingsprosesser, med en sentralisert teknologi/infrastruktur og egne salgseksperter. Deres proprietære selvlærende scoringssystemer for stordata leverer umiddelbare kredittgodkjennelser med banebrytende sikkerhet.

Historie og grunnlegger
-----------------------

Ferratum ble stiftet i 2005 av gruppens grunnlegger og adm.dir. Jorma Jokela. Han studerte regnskap ved Kuopio Commercial College og Helsinki Business College. Han grunnla Jokela Capital Oy i Helsingfors, og ledet selskapet som adm. dir. fra 1998 til 2000. Deretter solgte han Jokela Capital i 2004. I 2005 grunnla han Ferratum hvor han siden har vært adm. dir.

Geografisk tilstedeværelse
--------------------------

Ferratum er ledene innen mobillån til kunder og småbedrifter. Virksomheten er for tiden representert i Europa, Nord-Amerika, Sør-Amerika og APAC-regionen. Banklisens i EU sikrer drift i samtlige EU-land.

Notering på Frankfurt-børsen
----------------------------

Ferratum ble notert på Frankfurt-børsens hovedliste den 6. februar 2015. Ferratum var børsens første fintech-selskap. I kunngjøringen solgte Ferratum aksjene sine til internasjonale institusjonelle investorer. Salgsprisen på aksjene var 17 euro, mens selskapets markedsverdi var verdt omtrent 370 millioner euro. Totalt 48 millioner euro ble tegnet med formål om å finansiere selskapets videre vekst – nye produktområder og ekspansjon av virksomheten. Etter noteringen er Jorma Jokela fremdeles selskapets største aksjonær.

Referanser
----------

1. ↑  «Interview Ferratum». *investresearch.net*.
2. ↑  «Ferratum Oyj (FRU.DE) | Reuters.com». *Reuters*.
3. ↑  «Euro area statistics». *www.euro-area-statistics.org*.
4. ↑  «Bank nonperforming loans to total gross loans (%) | Data». *data.worldbank.org*.
5. ↑  «Arvopaperi». *www.arvopaperi.fi*.
**Taikang** (kinesisk: 太康县; pinyin: *Tàikāng Xiàn*) er et fylke i provinsen Henan i Folkerepublikken Kina. Det ligger under byprefekturet Zhoukou.

Fylket hadde 1 303 049 innbyggere i 1999.

Taikang er hjemstavnfylke for slektsklansfolk med slektsnavnene Xia og Yuan, med medlemmer som gjorde seg sterkt gjeldende i mange regjeringer i Sørdynastienes tid .

Kulturminner
------------

Konfuciustempelet i Taikang (*Taikang wenmiao*, 太康文庙) ble i 2006 tilføyd på Folkerepublikken Kinas liste over kulturminner.

Samferdsel
----------

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina. 

Kinas riksvei 311 løper gjennom området. Den begynner i Xuzhou, løper gjennom provinsen Anhui og videre inn i Henan der den ender opp i fylket Xixia.

Referanser
----------

1. ↑  National Population Statistics Materials by County and City – 1999 Period,*i* China County & City Population 1999, Harvard China Historical GIS

Eksterne lenker
---------------

* Hjemmeside

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
Et **teologisk fakultet** er et akademisk fakultet for teologi med eget administrativt og økonomisk ansvar innen et universitet og under ledelse av en dekanus.

Sverige
-------

Det teologiske fakultetet er det eldste av de fire klassiske fakultetene (teologi, jus, medisin og humaniora) og finnes i Sverige idag kun ved Uppsala universitet og Lunds universitet, der de fører sin historie tilbake til universitetenes respektive grunnleggelser i 1477 og 1666.[]

I all praktisk betydning er den virksomhet som bedrives ved teologisk fakultet idag synonym med begrepet religionsvitenskap, det vil si det vitenskapelige studiet av religion.[] Noen forskere ved teologisk fakultet velger å kalle seg teologer, andre for religionsvitere, på grunn av den tverrdisiplinære diskusjon som stadig pågår angående teologiens stilling innen akademia.[] Denne diskusjonen kan først og fremst føres tilbake til den religionsdebatten som Ingemar Hedenius i 1949 startet i *Dagens Nyheter* og i sin påfølgende bok *Tro och vetande*.[]

Finland
-------

I Finland finnes det tre teologiske fakulteter. Teologiska fakulteten vid Åbo Akademi er svenskspråklig, mens arbeidsspråket ved Helsingfors universitets og Joensuu universitets teologiske fakulteter er finsk.

Se også
-------

* Teologiska fakulteten, Uppsala universitet
* Centrum för teologi och religionsvetenskap ved Lunds universitet
* Det teologiske fakultet (UiO)
* Det teologiske fakultet (KU)
* Det teologiske menighetsfakultet

Eksterne lenker
---------------

* - Centrum för teologi och religionsvetenskap ved Lunds universitet
* - Teologiska fakulteten ved Uppsala universitet
* - Institutionen för Religionsvetenskap ved Umeå universitet
* - Teologiska Högskolan, Stockholm

|  |  |
| --- | --- |
| Oppslagsverk/autoritetsdata | GND **·** NKC
 |
**Ferrari California** (2008–17) er en fire-seters sportsbil fra italienske Ferrari.

Den hadde 2+2 seter, altså to forseter og to bittesmå bakseter med skiluke. Taket var et metalltak som kunne brettes i bagasjerommet.

Motoren var en 4,3-liters V8 på 453 hk (samme som i Alfa Romeo 8C Competizione), første gang fabrikken monterte en V8 foran. Det var også første produksjons-Ferrari med det nye 7-trinns automatgir med dobbel klutsj.

De første kom til Norge i 2009.

**California 30** fra 2012 var 30 kg lettere og hadde 30 flere hestekrefter. Varianten **HS** (*Handling Speciale*) hadde samme motor, men kunne kjøres raskere.

**California T** fra 2014 har mye nytt i utseendet, samt en ny V8-motor med dobbel turbo og 560 hk.

I 2017 erstattes California av Ferrari Portofino.

Bilder
------

* California California
* California California
* California T California T
* California T California T

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   | Search Wikimedia CommonsSearch Wikimedia Commons |   |  Wikimedia Commons har media  relatert til (kategori): ***Ferrari California*** 
 |

 |

Referanser
----------

1. ↑  Morten Abrahamsen, *Ferrari California på vinterglatta Arkivert 9. april 2016 hos Wayback Machine. fra E24.no den 8. februar 2009.*
2. ↑  California 30 fra auto.ferrari.com.
3. ↑  California T fra auto.ferrari.com.
*Semeles død* av Peter Paul Rubens**Teofani** (fra gresk *theos*, «gud», og *phainein*, «å vise fram») er en manifestasjon av Gud eller en gud eller guddom for en person, synlig, men ikke nødvendigvis materiell.

Mens *Iliaden* er det tidligste kilde for beskrivelser av teofanier i den klassiske tradisjonen (og de skjedde gjennom hele den greske mytologien) er sannsynligvis den tidligste beskrivelsen av en teofani i det sumeriske og babylonske eposet om Gilgamesj, nedskrevet en gang rundt 2000 f.Kr. Her møter hovedpersonen Siduri, en gudinne knyttet til brygging og gjæring av drikke. I den jødisk-kristne tradisjonen er Bibelen hovedkilden for teofani.

Den greske tradisjon
--------------------

Framtoningen av Zevs for Semele i hele hans guddommelighet, «i all hans prakt», er mer enn hva en dødelig kan tåle og hun blir brent til døde av flammene av hans velde. Imidlertid, de fleste greske teofanier var mindre dødelige. Noe uvanlig for gresk mytologi er fortellingen om den udødelige Prometheus, ikke en fra Olympia, men en titan som brakte kunnskapen om ilden til menneskeheten. Det er ingen beskrivelser av mennesker i denne teofani, men Prometheus ble hardt straffet av Zevs for dette.

Teofani i andre trosretninger
-----------------------------

Ettersom hinduismen ofte er forstått som en polyteistisk eller panteistisk religiøs retning har teofani hatt en annen betydning enn den har hatt i jødedom og kristendom. Den mest velkjente teofani i østlig religioner finnes i Bhagavad-Gita som i seg selv representerer et kapittel av eposet, Mahabharata. I Gita, ber den berømte krigeren Arjuna til Krishna for å avsløre hans sanne form etter at Krishna har gitt en rekke med leksjoner på slagmarken ved Kurukshetra som indikerer at Krishna er noe langt annet enn en dødelig. Krishna føyer seg og viser Arjuna en åndelig visjon som gjør det mulig for ham å se Krishna i hans sanne form. Det er en fryktelig og en manifestasjon av ærefrykt som utgjør det hoveddelen av Kapittel XI. Denne teofani ble sitert av Robert Oppenheimer da han var vitne til den første testing av en atombombe: «Nå har jeg blitt Døden, verdens ødelegger».

Denne tradisjonsretningen hevdes også av Teresa av Ávila, Emmanuel Swedenborg, og mormonkirkens stifter Joseph Smith.

Referanser
----------

1. ↑  Merriam-Webster Dictionary
2. ↑  Burtchaell, J.T. (2003): «Theophany» i: *New Catholic Encyclopedia*, 2. utg. 13:929. eller Dictionary.com: Theophany
3. ↑  I henhold til både Britannica og New Catholic Encyclopedia.
4. ↑  Fox, William Sherwood (1916) The Mythology of All Races: Greek and Roman. Side 45-46
5. ↑  J. Robert Oppenheimer «Now I am become death...», *Atomicarchive.com* med video
6. ↑  Joseph Smith i hans påståtte «første syn» Joseph Smith — Historie, se vers 16 og 17

Eksterne lenker
---------------

* Eusebius av Cæsarea hos Tertullian Project

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** LCCN **·** NKC
 |
Testarossa
512 TR
Motoren var rødfarget. Derfor *Testarossa* (*rødtopp*)
**Ferrari Testarossa** (1984–96) var en toseters sportsbil fra italienske Ferrari. Den etterfulgte Ferrari Berlinetta Boxer.

**Testarossa** (7 177 eksemplar) ble laget frem til 1991 og hadde hadde midt-montert 12-sylindret flat 180 graders motor på 4,9 liter og 390 hk. De første 1 300 hadde bare 1 speil (*monospecchio*) og 1 hjulmutter (*monodado*). Bortsett fra dører og tak, var den i alunimium.

**512 TR** fra 1991 (2 261 eks.) hadde litt nytt i interiør og eksteriør, samt 38 flere hestekrefter og ny diff. Navnet "512" betyr 5-liters (4 943 cc) og 12-sylindret.

**F512 M** (501 eks.) ble fra 1994 til 1996 og hadde noen få utvendige endringer, som innkledde framlys. Dette ble siste modellen med akkurat denne 12-sylindrete flate motor, og altså IKKE en boxermotor. 

Etterpå Testarossa var det Ferrari 550.

Referanser
----------

1. ↑  Testarossa fra auto.ferrari.com.
2. 1 2  Klart du kan oppfylle denne bildrømmen! i tv2.no den 29. juni 2019, sist lest den 19. februar 2021.
3. ↑  512 TR fra auto.ferrari.com.
4. ↑  F512 M fra auto.ferrari.com.

Eksterne lenker
---------------

* (en) Ferrari Testarossa – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | BNF **·** BNF (data)
 |
**Ferrari F50** (1995–97) var en to-dørs og to-seters superbil fra den italienske bilprodusenten Ferrari. Den overtok for Ferrari F40 og ble etterfulgt av Enzo Ferrari.

Ifølge fabrikken ble kun 349 bygget. Senere tellinger anslår at 380 ble bygget.

Navnet F50 markerte selskapets 50-årsjubileum. Den har en 4.7 liters V12-motor med 60 ventiler, som ble utviklet fra Ferraris Formel 1-motorer.

F50s motor var fra løpsbilen F333SP i den amerikanske racingserien IMSA (1994). F50 GT var tre prototyper for racingbruk med fast tak, stor hekkspoiler, en ny frontspoiler og en rekke andre justeringer. Motoren ble bygget om til å levere omkring 750 hestekrefter og var raskere enn 333SP, men Ferrari kansellerte prosjektet og solgte prototypene.

*Bolide* fra 1998 var en coupe bygget til sultanen av Brunei med en V12-motor utviklet av Fiat og det samme chassiset som F50, men fikk et nytt utseende.[]

Bilder
------

* 
* 
* 

Spesifikasjoner

* Motor: 4.7 liter (4 699 ccm) V12
	+ Boring: 85 mm
	+ Slaglengde: 69 mm
* Effekt: 513 hk ved 8 500 o/min
* Dreiemoment: 470 Nm ved 6 500 o/min
* Akselavstand: 2 581 mm
* Lengde: 4 481 mm
* Høyde: 1 120 mm
* Bredde: 1 986 mm
* Vekt: 1 229 kilo
* Toppfart: 325 km/t
* 0–100 km/t: 3.7 sek.
* 0–160 km/t: 7.2 sek.
* 1/4-mil: 11.1 sek.

Referanser
----------

1. 1 2  F50 fra auto.ferrari.com.
2. ↑  Estimatet av antall produserte er fra diskusjonen *Ferrari road car models production numbers* i ferrarichat.com.
3. ↑  Ferrari F50 20th anniversary article Arkivert 23. september 2016 hos Wayback Machine. i ferrarichat.com.

Eksterne lenker
---------------

* (en) Ferrari F50 – kategori av bilder, video eller lyd på Commons Rediger på Wikidata
* La Ferrari F50, bilde- og artikkelsamling om F50
* F50 register over kjente serienummer
| Andre slaget ved Herdonia |
| --- |
| Konflikt: den andre punerkrig |
| Slagsteder under den andre punerkrig |
| 

|  |  |
| --- | --- |
| Dato | 210 f.Kr. |
| Sted | Herdonia (dagens Ordonia), Foggia, Italia41°19'0,001"N 15°37'59,999"Ø |
| Resultat | Seier til Karthago |

 |
| Stridende parter |
| Karthago | Romerske republikk |
| Kommandanter og ledere |
| Hannibal | Fulvius Centumalus† |
| Styrker |
| 30 000 | 20 000 |
| Tap |
| mindre tap | 7000 – 13 000 drept, 3000 – 7000 tatt til fange |

| Andre punerkrig |
| --- |
| Ticinus – Trebia – Trasimene – Cannae – Nola 1 – Nola 2 – Nola 3 – Capua 1 – Silarus – Herdonia 1 – Øvre Baetis – Capua 2 – Herdonia 2 – Numistro – Asculum – Baecula – Grumentum – Metaurus – Ilipa – Crotona – Bagbrades – Zama |

Det **andre slaget ved Herdonia** i den andre punerkrigen ble utkjempet i 210 f.Kr. mellom Hannibals armé og de romerske styrkene til Fulvius Centumalus. 

Hannibal ankom høydene utenfor Herdonia etter en rekke raske marsjer og fikk høre rapporter om at Fulvius forhandlet med landsbyen. Han satte raskt ut styrkene før Fulvius var klar over at han var ankommet. Etter at Fulvius kom opp mot ham, satte Hannibal inn sine numidere mot det romerske venstre mens hans tunge kavaleri angrep i ryggen og leirområdet. Denne manøveren ble kombinert med et bestemt frontalangrep av Hannibals infanteri. Etter at romerne innledningsvis klarte å stå imot angrepene, ble Romas linjer forvirret og demoralisert og forsøkte til slutt å flykte. Hæren til Fulvius ble omringet og beseiret. 11 tribuner, opp mot 17 000 mann var drept eller tatt til fange. Kommandanten Fulvius ble drept i slaget. Hannibal ødela etterpå Herdonia som straff for dens illojalitet.
**Vihorlat** (slovakisk: *Vihorlatské vrchy*; ukrainsk: Вигорлат/*Vyhorliat*) er et skogkledd fjellområde med vulkansk opprinnelse i det østlige Slovakia med en liten overlapping i det vestlige Ukraina. Det strekker seg om lag 60 kilometer nordvest-sørøst mellom elvene Laborec og Uzj. I nord grenser det til forlandet til Beskidene, i sør går det over i De østslovakiske åsene.

En del av fjellene er oppført som UNESCO naturarvsted på grunn av urskogene med bøk som finnes i området. Deler er også et beskyttet landskapsområde i Slovakia (CHKO Vihorlat).

Høyeste punkt kalles også Vihorlat (1 076 moh.).

Referanser
----------

1. ↑  Centre, UNESCO World Heritage. «World Heritage Committee inscribes two natural, one mixed, and four cultural sites onto UNESCO’s World Heritage List». *UNESCO World Heritage Centre* **(engelsk)**. Besøkt 5. desember 2020.

Eksterne lenker
---------------

* (en) Vihorlat – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** NKC **·** NKC **·** GeoNames
 |
**Ferrari F12berlinetta** (2012–17) er en toseters sportsbil fra italienske Ferrari av typen Grand tourer, der den erstattet Ferrari 599. I 2017 erstattes den av Ferrari 812 Superfast.

Årlig produksjon er i underkant av tusen biler.

**F12 berlinetta** fra 2012 har frontmontert V12 på 6,2 liter med trekk på bakhjulene, samme som i stasjonsvognen Ferrari FF og forgjengeren Ferrari 599, men med 740 hk. Som de andre nyere Ferrari leveres F12 kun med 7-trinns automatgir. Den er tegnet av Pininfarina og bygd i aluminium av Carrozzeria Scaglietti. Den er 70 kg lettere enn 599, og tross 120 flere hestekrefter var forbruket redusert med 30 prosent. Frem til januar 2015 var det solgt fire slike i Norge.

**F60 America** fra 2014 (10 eksemplarer) var en F12berlinetta med avtagbart tak og en del kosmetiske endringer. Navnet *F60* markerte at Ferrari hadde solgt Ferrari i USA i 60 år. **F12 TRS** fra 2014 (3 eks.) var en toppløs barchetta inspirert av 50-tallets Ferrari TR.

**F12tdf** fra 2016 er planlagt solgt i 799 eksemplar. Den har samme motor med 780 hk, men er 110 kg lettere og dermed raskere. Utover en ny passiv styring på bakhjulene (*passo corto virtuale*) har den LaFerrari sine supergode bremser. Navnet *tdf* kommer av billøpet *Tour de France* fra 60-tallet.

F12berlinetta var basis for **Touring Berlinetta Lusso** fra 2016 (5 eks.), laget av Carrozzeria Touring. Den er en egen modell (ikke merket som Ferrari) med helt nytt utseende.

Bilder
------

* F12 berlinetta
* 
* 
* 

* F12 TRS F12 TRS
* F60 America F60 America
* Touring Berlinetta Lusso Touring Berlinetta Lusso

Referanser
----------

1. ↑  Årlig produksjon er et estimat basert på den daglige produksjon på 28 biler, hvorav 6 er V12 som ikke bare brukes i F12berlinetta; se *F12 production numbers Arkivert 23. september 2016 hos Wayback Machine.* fra 2013 og *How many F12 produced per year? Arkivert 23. september 2016 hos Wayback Machine.* i ferrarichat.com i 2015.
2. ↑  F12berlinetta fra auto.ferrari.com.
3. ↑  Andreas Handeland, *Lidenskap+miljø=salt* i Dagbladet den 13. mars 2012.
4. ↑  Brede Høgseth Wardrum, *Hemmelig kjøper punget ut 4,5 millioner for Ferrari* i Romerikes Blad den 30. januar 2015.
5. ↑  Sam Philip, *Open fire: it’s Ferrari’s F60 America* fra britiske Top Gear den 10. oktober 2014.
6. ↑  *Ferrari feirer 60 år* i Fjordingen den 14. november 2014.
7. ↑  F12tdf Arkivert 7. april 2017 hos Wayback Machine. fra auto.ferrari.com.

Eksterne lenker
---------------

* (en) Ferrari F12berlinetta – kategori av bilder, video eller lyd på Commons Rediger på Wikidata
**Ferrari 456** (1992–2002) er en serie familiebiler fra italienske Ferrari, levert som coupe med to dører og fire seter (2+2).

Den var en Grand tourer, etterfølger av Ferrari 400-serien, en fireseter som ble produsert fra 1972 til 1989. I 2004 kom etterfølgeren Ferrari 612 Scaglietti med bedre plass til barna.

Modellbetegnelsen *456* er volumet av en sylinder. 456 hadde nemlig en frontmontert og nydesignet 5.5 liter 12-sylindret motor (65 graders V12) på om lag 440 hk, med bensininnsprøytning fra det tyske firmaet Bosch. Samme motor stod i den samtidige to-seteren Ferrari 550 Maranello. Karosseriet var tegnet av Pininfarina og bygget i Modena der Ferrari holder til. Bilen hadde også en elektronisk spoiler som spratt ut når det trengtes.

**456 GT** (1 548 eks.) fra 1992 hadde 6-trinns manuell girboks, mens **456 GTA** (403 eks.) fra 1996 hadde 4-trinns automatgir. **456M** fra 1998 (668 eks.; "M" for *Modificata*) hadde nye tåkelys. Motoren var nesten uforandret. **456M GTA** (650 eks.) var den med automatgir, og brukte litt over tjuetre sekund på å kjøre en kilometer.

Bensintanken var på 110 liter. Det ble også laget stasjonsvogner og cabrioleter basert på 456.

Bilder
------

* 456 GT 456 GT
* 456M GT med de nye tåkelys 456M GT med de nye tåkelys
* 456M GT 456M GT
* 456 GT Venice (7 eks.) 456 GT Venice (7 eks.)
* V12-motoren V12-motoren

Referanser
----------

1. ↑  John Simister, *Perfection on wheels - almost* i The Independent den 23. juli 1994.
2. ↑  Ferrari 456 GT fra auto.ferrari.com.
3. ↑  Ferrari 456 GTA fra auto.ferrari.com.
4. ↑  Ferrari 456M GT fra auto.ferrari.com.
5. ↑  Ferrari 456M GTA fra auto.ferrari.com.

Eksterne lenker
---------------

* (en) Ferrari 456 – kategori av bilder, video eller lyd på Commons Rediger på Wikidata
**Ferrari FXX** er en banebil bygd av sportsbilprodusenten Ferrari i Maranello, Italia. 

FXX-en er basert på gatebilen Ferrari Enzo. Produksjonen pågikk fra 2005 til 2007 og det ble produsert 29 stykker. 

Ett eksemplar ble kjøpt av nordmannen og Ferrari-entusiasten Fredrik Østereng fra Arendal i 2005 for 12 millioner, og ble senere lagt for salg på Finn.no til 23 950 000 norske kroner. Bilen ble brukt til racing i Østerengs selskap FXX Event, og både svenskekongen Carl Gustaf og Autofil-Larssen fikk kjøre bilen. Den ble etter Østerengs opplysninger solgt til en person i Hongkong for omtrent samme pris som den ble kjøpt for.

**FXX-K** fra 2015 er en etterfølger til FXX, men bygd på en LaFerrari og dermed en hybridbil med over 773 kW (1036 hk).

Referanser
----------

1. ↑  Agderposten - Ferrari-drøm punkterte
2. ↑  Hegnar.no - Østereng vil ha 24 mill. for Ferrari FXX[*død lenke*]
3. ↑  VG - Kungen på prøvetur i 24 millioners Ferrari
4. ↑  NRK - Hør den rå lyden av FXX!
**Landing slot**, **takeoff slot** eller **airport slot** (egentlig en «luke») er en rettighet flyplasseier selger til et flyselskap som gir dette en mulighet til å tilpasse sine landinger og avganger til et bestemt klokkeslett.

Landing slots blir tildelt i henhold til retningslinjer gitt av IATA's Worldwide Airport Slots Group. Alle flyplasser verden over er kategorisert, enten som Level 1 (Non-Coordinated Airport), Level 2 (Schedules Facilitated Airport) eller Level 3 (Coordinated Airport).

Tildelte landing slots kan ha kommersiell verdi. For eksempel betalte Continental Airlines 209 millioner dollar til GB Airways for fire par slots (landing og avgang) på London Heathrow Airport.[]

Hvis et flyselskap ikke bruker de tildelte slots kan selskapet miste disse. Slots må brukes minst 80 % i løpet av seks måneder. Selskapet kan operere *ghost* eller tomme turer for å bevare sine rettigheter.

Referanser
----------

1. ↑  Green anger at 'ghost flights'

Eksterne lenker
---------------

* Priser på landing slot
Günter Grass (2010) Foto: Das blaue Sofa / Club Bertelsmann «**Europas skam**» (tysk: Europas Schande) er et politisk dikt fra 2012 av Günter Grass. I diktet omhandles den greske finanskrisen, protestbevegelsen knyttet til denne, og forholdet mellom Hellas og Den europeiske union. Det er skrevet blant annet ved bruk av den antikke versefot anapest.

Offentliggjøring
----------------

Diktet ble utgitt 25. mai 2012 online, og den påfølgende dag i Süddeutsche Zeitungs trykte utgave. I Norge ble diktet offentliggjort av Aftenposten.
Diktet utkom således få uker etter utgivelsen av prosadiktet «Was gesagt werden muss».

Reaksjoner
----------

Oversetteren Erik Fosnes Hansen uttalte at «Grass minner oss om vår gjeld til Hellas».

Gunther Krichbaum, leder av Europautvalget i Forbundsdagen, mente at diktet ikke var forankret i realitetene. Han pekte blant annet på at det var vanskelig å overbevise de slovakiske pensjonistene om at de skulle hjelpe Hellas, samtidig som grekernes pensjoner var høyere enn deres.

Referanser
----------

1. ↑  waz-online.de[*død lenke*] Besøkt 27. mai 2012
2. ↑  Europas skam gjendiktet av Erik Fosnes Hansen og utgitt av Aftenposten Besøkt 27.mai 2012]
3. ↑  Aftenposten Besøkt 27. mai 2012
4. ↑  dradio.de Besøkt 27. mai 2012

Portal: Tyskland
På Genevesalongen i 2017
**Ferrari 812 Superfast** (2017–) er en toseters sportsbil fra italienske Ferrari.

Den tar over etter Ferrari F12berlinetta som fabrikkens grand tourer. Utseendet er tegnet av Ferraris egne designere. Navnet "812" kommer av at bensinmotoren har 800 hestekrefter og 12 sylindre, mens "Superfast" også ble brukt på 1960-tallet (Ferrari America). Ellers har den servostyring og 5.0-utgaven av sideglippskontroll. Utgaven **GTS** fra 2019 hadde elektrisk tak men veide 75 kilo mer. Våren 2021 kom **Competizione** med 30 flere hestekrefter og tildekket bakvindu, samt en som manglet tak: **Competizione A** for *Aperta*.

Referanser
----------

1. ↑  Lever opp til navnet i Dagens Næringsliv den 17. februar 2017.
2. ↑  812 Superfast fra ferrari.com, sist lest den 16. mars 2018.
3. ↑  M. Rabe, *Ferrari 812 GTS ger rufs i kalufsen med V12:a på 800 hästar* i Teknikens Värld den 10. september 2019
4. ↑  New Limited Edition V12 fra fabrikkens websider, sist lest den 22. april 2021.

|  |  |
| --- | --- |
| Oppslagsverk/autoritetsdata | LCCN
 |
**Olaus Martens Nicolaissen** (født 29. desember 1846 på Dyrøya, Øksnes i Nordland, død 1. februar 1924 i Tromsø) var en norsk antikvar og arkeolog.

Han overtok ansvaret for den antikvariske samlingen ved Tromsø museum samtidig som han var lærer ved Tromsø seminar fra 1880 frem til sin død i 1924. Nicolaissen gjorde en stor innsats i arkeologisk grunnforskning ved å registrere fornminner fra Lurøy til Sør-Varanger. Han foretok også en rekke utgravninger, særlig av gravhauger.

Nicolaissen mottok i 1922 Kongens fortjenstmedalje for sine arkeologiske arbeider.

Han samlet også inn folkeminne, og gav ut blant annet *Sagn og eventyr fra Nordland* (1879).

Skjønnlitterære utgivelser
--------------------------

* *Sagn og eventyr fra Nordland* (1879)
* *Sagn og eventyr fra Nordland : anden samling* (1887)
* *Fra Nordlands fortid : sagn og historie* (1889)
* *Fra Nordlands fortid : sagn og smaabilleder* (1891)
* *Fra Nord-Norge : skisser og sagn* (1919)

Referanser
----------

1. ↑  *Museum og universitet: jubileumsskrift til Tromsø museum 1872-1972*. Tromsø: Universitetsforlaget. 1972. ISBN 8200093085.
2. ↑  «Tildelinger av ordener og medaljer». Kongehuset.no. Besøkt 21. april 2014.

Eksterne lenker
---------------

* (no) Olaus Martens Nicolaissen i Store norske leksikon

Portal: Arkeologi

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** Geni **·** VIAF **·** GND **·** LCCN **·** ISNI
 |
| Slaget ved Heavenfield |
| --- |
| Konflikt: Ikke navngitt |
| 

|  |  |
| --- | --- |
| Dato | 634 |
| Sted | Ved Hexham55°1'12"N 2°6'0"V |
| Resultat | Avgjørende seier for Northumbria |

 |
| Stridende parter |
| Northumbria | Gwynedd |
| Kommandanter og ledere |
| Oswald av Bernicia | Cadwallon av Gwynedd |
| Styrker |
| Ukjent | Ukjent |
| Tap |
| Ukjent | Ukjent, Cadwallon falt |

**Slaget ved Heavenfield** ble utkjempet i 634 mellom en northumbrisk hær under Oswald av Bernicia og en walisisk hær under Cadwallon ap Cadfan av Gwynedd. Slaget endte i en avgjørende seier for Oswald.

Etter slaget ved Hatfield Chase i 633, da Cadwallon hadde slått northumbrierne, hadde kongedømmet Northumbria raknet. De to underkongedømmene, Bernicia og Deira, ble delt etter at Edwin av Northumbria og en av hans sønner døde i slaget, mens den andre sønnen ble tatt til fange og senere henrettet. Cadwallon fortsatte med plyndringstokter i Northumbria og erobret blant annet York. Kong Oscric av Deira ble drept ved York, mens Eanfrith av Bernicia ble drept etter mislykkede fredssamtaler. 

Eanfriths bror Oswald vendte tilbake fra eksil i Dalriada og marsjerte mot Cadwallon. Med seg hadde han en skotsk styrke. Hærene møttes ved Hexham, i nærheten av Hadrians mur. Legenden forteller at Eanfrith før slaget reiste et kors og ba sammen med sine styrker, og slagmarken fikk av den grunn navnet Heavenfield («Himmelengen»). 

Waliserne hadde antagelig et større antall soldater, men de var slitne og ved dårlig mot etter å ha måttet flykte fra York, og hadde dårlig utstyr. De ble raskt drevet på flukt og ble forfulgt flere kilometer av northumbrierne. Cadwallon selv ble drept.

Etter slaget gjenforente Oswald Deira og Bernicia og ble konge over hele Northumbria.
**«The Bargain Store»** er en amerikansk sang, skrevet av Dolly Parton. Den var tittelsporet på hennes LP med samme navn fra 1975. «The Bargain Store» ble utgitt som den første singlen fra albumet i januar 1975. Den hadde betegnelsen RCA Victor PB-10164. Produsent var Bob Ferguson.

«The Bargain Store» var Partons femte nummer én-sang på den amerikanske countrylisten som soloartist.

En utslitt second-hand handelsvare fra et lavprisvarehus blir anvendt som en metafor på en kvinne, som er følelsesmessig ødelagt av et skjebnesvangert forhold.

Sangen ble imidlertid droppet fra spillekistene til flere countryradiostasjoner, da programledere feiltolket linjen *«you can easily afford the price»* som en dårlig skjult referanse til prostitusjon. Til tross for den begrensede spillingen på radio ble sangen ikke dessto mindre en større hit senvinteren 1975.

Norsk versjon
-------------

Gunnar Jørstad har skrevet en norsk tekst. På norsk heter den «Min ønskebrønn».

### Innspilling

* Lillian Askeland. Utgitt på LP-platen *Countryfest 6* (Talent TLS 4042) i 1980.

Listeplasseringer
-----------------

| Artist | Liste | Høyeste  plassering | Uker på listen | Dato for listeplassering |
| --- | --- | --- | --- | --- |
| Dolly Parton | USAs flagg Billboard Hot Country Singles-listen | # 1 | 9 (# 1 i 1 uke) | 1975 |
| Dolly Parton | USAs flagg Billboard Easy Listening-listen | # 35 |  | 1975 |
| Dolly Parton | Canadas flagg RPM Country Tracks | # 3 |  | 1975 |

Referanser
----------

1. ↑  Whitburn, Joel (2004): *The Billboard Book of 40 Country Hits: 1944-2006, Second edition*, Record Research, s. 261
| De anglo-nederlandske kriger |
| --- |
| Første  (1652-54) · Andre  (1665-67) · Tredje  (1672-74) · Fjerde  (1780-84) |

**De anglo-nederlandske kriger** var fire kriger som ble utkjempet mellom England/Storbritannia og De forente Nederlandene i 17. og 18. århundre. Bakgrunnen for krigene var de to landenes ønske om kontroll over verdenshandelen og kolonier. 

Da Spania etter tredveårskrigen ikke lenger var en stor maktfaktor ble det mulig for andre land å forsyne seg av de portugisiske og spanske koloniene. Dette første til at Det engelske samveldet og De forente Nederlandene, som hadde vært allierte, kom i konflikt. Nederlenderne hadde den første handelsflåten i Europa, og var dominerende i europeisk handel. De hadde også tatt kontroll over det meste av Portugals territorier i Ostindien, hvilket gav dem kontroll over den meget lønnsomme krydderhandelen. De hadde også fått en stadig økende innflytelse i handelen med de engelske koloniene i Nord-Amerika, spesielt mens engelskmennene hadde vært opptatt med å utkjempe borgerkrigene. Samtidig hadde den nederlandske marinen blitt neglisjert, mens Oliver Cromwell hadde bygget opp en sterk engelsk marine. Englands håp var at man ved hjelp av flåten kunne fjerne den nederlandske dominansen innen handel. 

Den første krigen endte med engelsk seier, men uten at målet om å ta over som ledende handelsnasjon ble nådd. De to neste endte med nederlandske seire, mens den siste endte i britenes favør. 

|  |  |
| --- | --- |
| Oppslagsverk/autoritetsdata | Encyclopædia Britannica **·** NDL
 |
**Olav Aarsæther** (født 25. juli 1918, død 24. februar 2006 i Ålesund) var under andre verdenskrig med i Kompani Linge og deltok i Operasjon Fieldfare som radiotelegrafist. Også hans brødre Knut og Karl Johan var med i Kompani Linge.

Andre verdenskrig
-----------------

Da krigen startet var han student ved Norge tekniske høyskole i Trondheim. Aarsæther forlot Norge ombord på MK «Breisund I» 26. mai 1940 og ankom Shetland 28. mai. Med på turen var også fem britiske soldater som hadde deltatt i felttoget i Norge.

Aarsæther deltok sammen med Joachim Rønneberg og Birger Strømsheim i Operasjon Fieldfare i Tafjordfjellene på Sunnmøre.

Utmerkelser
-----------

|  |  |
| --- | --- |
| Utmerkelser

|  |
| --- |
| St. Olavsmedaljen med ekegren |

 |

For sin innsats under krigen ble Aarsæther tildelt St. Olavsmedaljen med ekegren.

Referanser
----------

1. ↑  Ulstein, Ragnar (1920-) (1979). *Englandsfarten*. Oslo: Samlaget. s. 281. ISBN 8252109829.
2. ↑  Gunnar Myklebust (2011). *Tungtvannsabotøren* **(norsk)**. Oslo: Aschehoug. s. 109-110. ISBN 978-82-03-29306-1.
3. ↑  *Krigskorset og St. Olavsmedaljen med ekegren*. Oslo: Grøndahl Dreyer. 1995. s. 203. ISBN 8250421906.

Litteratur
----------

* Gunnar Myklebust: *Tungtvannssabotøren*, Aschehoug (2011) ISBN 978-82-03-29306-1.

|  |  |
| --- | --- |
| Oppslagsverk/autoritetsdata | Historisk befolkningsregister
 |

Portal: Andre verdenskrig
Legen Travis Lane Stork var den 8'de Bachelor, han er nå i TV-serien Legene (The Doctors)
***The Bachelor*** er en amerikansk reality-TV-serie som har gått på ABC siden 2002. Konseptet går ut på at en gruppe kvinner skal vinne ungkarens gunst. Han skal derimot velge vekk en av dem i hver episode helt til han stod igjen med to i siste episode. Han skulle så ta et siste valg om hvem av de to han ønsker et videre forhold med.[]

Det finnes også en versjon med ungkarskvinner kalt *The Bachelorette*.

TV-serien dreier seg om en enkelt ungkar som begynner med en rekke deltakere som han forventes å velge en potensiell kjæreste fra. I løpet av sesongen eliminerer ungkaren forskjellige kandidater hver uke, som til slutt skal kulminere i et ekteskapsforslag til hans endelige valg. Deltakerne skal reise til romantiske og eksotiske steder for stevnemøtene sine. Konfliktene i løpet av serien, både interne og eksterne, kommer hovedsakelig fra showets eliminasjoner.

En kandidat som tidligere ble eliminert, kan også få muligheten til å komme tilbake til showet. En ungkar kan også dele ut flere eller færre roser enn det som først var planlagt. Ungkaren kan også velge å bryte premissene for showet var Brad Womack, som ikke valgte noen av hans to siste kvinner i sin første sesong.

Eksterne lenker
---------------

* (en) *The Bachelor* på Internet Movie Database Rediger på Wikidata

* (en) *The Bachelor* på The Movie Database – TV Rediger på Wikidata

* (en) *The Bachelor* på Rotten Tomatoes Rediger på Wikidata

* (en) *The Bachelor* på Metacritic Rediger på Wikidata
* (en) Offisielt nettsted Rediger på Wikidata

* (en) Der Bachelor – kategori av bilder, video eller lyd på Commons Rediger på Wikidata


|  |  |
| --- | --- |
| Oppslagsverk/autoritetsdata | Encyclopædia Britannica
 |
| De arktiske konvoiene |
| --- |
| Konflikt: Andre verdenskrig |
| Bilde fra krysseren «HMS Sheffield» mens hun seiler med en konvoi i Nordishavet. I bakgrunnen skimtes handelsskip i konvoien. |
| 

|  |  |
| --- | --- |
| Dato | August 1941 – mai 1945 |
| Sted | Norskehavet og Nordishavet |

 |
| Stridende parter |
| Storbritannias flagg StorbritanniaSovjetunionens flagg SovjetunionenCanadas flagg CanadaUSAs flagg USA | Nazi-Tysklands flagg Nazi-Tyskland |
| Tap |
| 85 handelsskip16 krigsskip | Fire krigsskip30 ubåter |

**De arktiske konvoiene** under andre verdenskrig var sjøkonvoier som seilte fra Storbritannia, Island, og Nord-Amerika til Hvitehavskysten i Sovjetunionen - hovedsakelig Arkhangelsk og Murmansk. 

Selv om det var to oppholdsperioder mellom juli og september 1942 og mars og november 1943, ble til sammen 78 konvoier sendt til Sovjet mellom august 1941 og mai 1945.

Omtrent 1.400 handelsskip leverte livsviktig gods til Sovjetunionen gjennom *Lend-Lease*-programmet, eskortert av skip fra *Royal Navy*, den kanadiske og den amerikanske marinen. 85 handelsskip og 16 britiske krigsskip (to kryssere, seks destroyere, og åtte andre eskorteskip) ble senket. Nazi-Tysklands *Kriegsmarine* mistet en rekke skip i et forsøk på å stanse konvoiene, blant annet tre destroyere, og minst 30 ubåter samt flere fly. Konvoiene viste de alliertes vilje til å hjelpe den hardt trengte Sovjetunionen, før åpningen av en andre front, og forsøkene på å hindre disse konvoiene la tilsvarende beslag på en stor del av kapasiteten hos Tysklands marine og flyvåpen.

Referanser
----------

1. ↑  «Telegraph.co.uk». Arkivert fra originalen 3. april 2015. Besøkt 16. mars 2015.
2. ↑  IWM.org.uk Arkivert 5. april 2015 hos Wayback Machine.

Se også
-------

* Lend-Lease
* Konvoi PQ-17

Portal: Andre verdenskrig
***The Baseball Bug*** er en amerikansk stumfilm fra 1911.

Handling
--------

En ung kontorist fra en liten by spiller baseball på det lokale amatør-laget. Han tror at han virkelig er en fantastisk spiller. Men han forsømmer sitt vanlige arbeid i en butikk, og står i fare for å få sparken fra jobben.

Men hans kone er veldig bekymret for hva fremtiden kan bringe for dem. Hans kone hadde en fetter, Big Chief Bender, fra den kjente baseball-klubben Philadelphia Athletics. Den unge kontoristen får derfor muligheten til å møte flere berømte spillere, noe som igjen fører til at han blir enda mer selvgod og tror at han er mye flinkere enn dem.

Skuespillere
------------

* John W. Noble
* Florence La Badie
* Charles Albert Bender
* Jack Coombs
* Cy Morgan

Referanser
----------

1. ↑  John T. Soister, Henry Nicolella, Steve Joyce. *American Silent Horror, Science Fiction and Fantasy Feature Films, 1913-1929*
2. ↑  THE BASEBALL BUG

Eksterne lenker
---------------

* (en) *The Baseball Bug* på Internet Movie Database Rediger på Wikidata

* (en) *The Baseball Bug* på Silent Era Rediger på Wikidata